Derna langs kysten
**Derna** (arabisk: درنة‎ *Darnah*) er en havneby i det østlige Libya. Byen har rundt 80 000 innbyggere, opphavlig en befolkning av mangfoldig etnisk opphav. Derna var sete for en av de rikeste provinsene langs Barbareskkysten, og er fortsatt hovedstad i distriktet Derna som utgjør et mye mindre område. Derna har et unikt miljø blant libyske byer, der det ligger mellom Jebel Akhdar («De grønne fjellene»), Middelhavet og Den libyske ørken.

Etymologi
---------

*Darnis* og *Darne* var de greske navnene for byen, mens når tidvis utgaven *Dardanis* blir funnet, har det sin årsak i en tidligere skrivefeil. Under Roma var byen referert til som *Darnis* og *Derna*. Under islam ble den kjent som *Derneh* (*Derne*, *Dernah*) eller *Terneh* (*Ternah*).

Historie
--------

Det gamle marked i Derna
I hellenistisk tid var den antikke byen en del av Pentapolis («de fem byene») i Kyrenaika. I romersk tid ble den en sivil og senere en religiøs *metropolis* i *Libya Secunda* eller *Libya Inferior*, det er regionen Marmarika. Den var en metropolittisk titulær erkebispested i den tidligere romerske provinsen Libya i bispedømmet Egypt. Imidlertid er det kun tre, muligens fire, biskoper som er kjent fra 300- og til 500-tallet.

Byen fikk innvandring fra islamske flyktninger fra Spania (Al-Andalus) i 1493 på stedet for den antikke bosetningen. Under osmansk styre var Derna innledningsvis under guvernøren i Tripoli, men kort tid etter 1711 falt den inn under karamanlidynastiet, inntil den i 1835, da den ble en besittelse av den selvstyrte sanjak av Benghazi, all vesentlighet hele Kyrenaika, ble styrt direkte fra Istanbul. Deretter i 1875 ble den til vilayet Kyrenaika. På 1850-tallet hadde den et beregnet innbyggertall på rundt 4 500 mennesker, som hovedsakelig levde av jordbruk, fiske og kysthandel.

Den eldste moské er Al-masjeed al-ateeq, som rett og slett betyr «den gamle moské», restaurert av wali Mahmoud Karamanli i 1772, og har 42 små cupolaer under hvelvet tak. Denne formen for hvelv ble benyttet i mangelen av en del materialer som tømmer eller stein i regionen Kyrenaika. Det er en annen moské, Masjeed az-zawiyah, som ble bygget i 1846.

Det amerikanske angrepet på Derna i 1805, maleri av Charles Waterhouse
Den franske admiral Ganteaume gikk i land i Derna i juni 1800 i et forsøk på forsterke Napoléon Bonapartes krigføring i Egypt ved å frakte tropper over land, men ble forhindret av en lokal garnison.

Derna var lokaliseringen av slaget ved Derna i 1805 hvor styrker under den amerikanske general William Eaton, som hadde marsjert 800 km langs Den libyske ørken fra Alexandria, erobret byen som en del av den tripolitanske krig.

Den 30. januar 1941 erobret australske tropper Derna fra italienerne under felttoget i Nord-Afrika under den andre verdenskrig. Den 6. april 1941 gjenerobret det nasjonalsosialistiske Tysklands tropper fra britene, noe som varte fram til 15. november 1942 da britiske styrker på nytt erobret Derna.

I 2007 avdekket amerikanske soldater i Irak en lise av utenlandske krigere for irakiske opprørere. Av de 112 libyere på listen kom 52 av dem fra Derna. Byen hadde omdømme for å være den mest muslimske av byene i Libya.

I kjølvannet av massedemonstrasjonene 18. februar 2011 sies det at byen er kontrollert av libyske opposisjonelle, og ikke av Muammar al-Gaddafis regjering. Byen ble tatt før Gaddafis utkasting fra Tripoli og etableringen av den nye regjeringen.

### Stormen Daniel

Derna ble hardt rammet av stormen Daniel i september 2023, med styrtregn som førte til at to demninger nær Derna sviktet. Dette resulterte i tusenvis av dødsfall, med opp mot 20 000 mennesker savnet og antatt døde.

Referanser
----------

1. 1 2   Klaudios Ptolemaios (IV, 4, 2; 5; 6)
2. 1 2 3   «Darnis». *Catholic Encyclopedia*. New York: Robert Appleton Company. 1913.
3. ↑   Ammianus Marcellinus, (XXII, 16, 4)
4. ↑   Hierocles: *Synecdemus* 734,3; Michel Le Quien (Lequien): *Oriens Christianus* II, 631; Heinrich Gelzer: *Georgii Cyprii descripto orbis Romani*, 142
5. ↑   Vailhé, S. (1913): "Tripoli, Prefecture Apostolic of" i: *Catholic Encyclopedia*, bind 15, s. 59
6. ↑   Hayes, Carlton Joseph Huntley (1919): *A political and social history of modern Europe*, bind 1 Macmillan, New York, OCLC 19118611. s. 514
7. ↑   Hamilton, James (1856): *Wanderings in North Africa*, J. Murray, London, OCLC 5659586. s. 117
8. ↑   Mackesy, Piers (1995): *British victory in Egypt, 1801: the end of Napoleon's conquest*, Routledge, London, ISBN 0-415-04064-7. s. 162
9. ↑   Strathern, Paul (2008): *Napoleon in Egypt*, Bantam Books, New York, ISBN 978-0-553-80678-6. s. 418
10. ↑  Destination: Martyrdom, *Newsweek*, 28. april 2008.
11. ↑  Gaddafi defiant as state teeters, Aljazeera.net 23. februar 2011
12. ↑  Gaddafi ordered Lockerbie bombing: Ex-minister. Alarabiya.net 23. februar 2011
13. ↑

Eksterne lenker
---------------

* (en) Derna – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** VIAF **·** LCCN **·** GeoNames
 |